Document ID: 32001R0719

32001R0719
L 100/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 719/2001 НА КОМИСИЯТА
от 10 април 2001 година
за изменение на Регламент (ЕО) № 590/2001 относно дерогиране и изменение на Регламент (ЕО) № 562/2000 относно определяне на подробни правила за прилагането на Регламент (ЕО) № 1254/1999 на Съвета по отношение на изкупуването на говеждо и телешко месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 47, параграф 8 от него,
и като има предвид, че:
(1)
Регламент (EО) № 590/2001 на Комисията (2) въведе определен брой изменения и дерогации от Регламент (ЕО) № 562/2000 на Комисията (3), с цел справяне с извънредното положение на пазара, възникнало поради скорошните събития, свързани със спонгиформната енцефалопатия при говедата (СЕГ).
(2)
Като има предвид това извънредно положение на пазара и с цел подобряване ефективността на предвидените в Регламент (ЕО) № 590/2001 мерки за интервенция, е необходимо да се предвиди дерогация от разпоредбите на член 4, параграф 2, буква ж) от Регламент (ЕО) № 562/2000 относно двете тръжни процедури през месец април, като се допуска изкупуване на по-тежки животни и същевременно се ограничава изкупната им цена до тази за максимално разрешеното тегло.
(3)
Предвид гореизложеното е необходимо Регламент (ЕО) № 590/2001 да бъде изменен.
(4)
Предвид развитието на събитията, влизането в сила на настоящия регламент се налага да стане незабавно.
(5)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 590/2001 параграф 3 се заменя от следния текст:
„3. Чрез дерогация от разпоредбите на член 4, параграф 2, буква ж) от Регламент (ЕО) № 562/2000 за второто тримесечие на 2001 г. максималното тегло на кланичните трупове, посочени в цитираната разпоредба, се определя на:
-
430 килограма за първите две тръжни процедури; въпреки това кланични трупове с тегло, надвишаващо 430 килограма, могат да бъдат изкупени при извършване на интервенцията, но в този случай изкупната цена не надвишава размера на цената, определена за това максимално тегло,
-
410 килограма за третата и четвъртата тръжни процедури,
-
390 килограма за двете последни тръжни процедури.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 април 2001 година.

Labels: 3
18
17